
DISSERTATIO  MEDICA 


INAUGURALIS, 


DE  USU  EXTERNO 

ATROPiE  BELLADONNiE. 


Auctore  Augusto  Elliott  Tabuteau. 


(^u^edam  herbee  extrinsecus  admotas  (lacienti¬ 
bus  medicinam  diu  ignotae)  potestatem  habent 
pupillam  oculi  dilatandi.  Antiquiores  medici 
qui  de  oculorum  morbis  fuse  disseruerunt,  multo 
saepius  adhibuerunt  remedia  hujusmodi  quam 
recentiores :  variis  collyriis,  quarum  maxima  pars 
fuit  hyosciamus,  mandragora,  lachrymae  papaveris, 
et  ejusdem  generis  aliae  herbae,  crebro  usi  sunt. 
Minime  probabile  est,  effectum  tam  evidentem  his 

accuratissimis  observatoribus  diu  latere  potuisse. 
Ideoque  pupillae  dilatatio,  ex  usu  externo  hyosci- 
ami,  et  aliarum  quarundem  plantarum,  ab  Aetio 
Amedino  specialiter  memoratur  :  tota  sententia 
mihi  videtur  adeo  notatu  digna,  ut  liceat  tran¬ 
scribere.  “  Ad  glaucos  oculos,  ut  pupillce  ni¬ 
grescant. — Succum  corticis  mali  punici  dulcis 
infundito,  inde  dispensis  genis  florem  coeruleum 
hyosciami  tritum  ex  vino  instillato,  aut  liyosciami 
succum :  sunt  autem  flores  congruo  tempore  col¬ 
ligendi  et  reponendi.  Aliud :  acaciae  fructum 
tritum,  adjecta  gallarum  portiuncula,  in  succo 
anemonae  diligenter  ad  mellis  consistentiam  as¬ 
sumito,  deinde  humorem  diligenter  cribro  setaceo 
expressum  servato,  et  utere  ut  dictum  est.  Aliud : 
cucumeris  agrestis  succum  mulieribus  oculos 
glaucos  habentibus  illinito ,  et  nigros  efficis 

Inde  verisimile  est,  quod  mulieres  in  diebus  il¬ 
lis  solebant  applicare  oculis  medicamenta  haec 
pulchritudinis  augendae  gratia. 

Quamvis  autem  variae  herbae,  huic  usui  inser¬ 
vientes,  memorantur  ab  antiquis,  non  faciunt 


*  Aetii  Amid.  de  Re  Med.  lib.  vii.  cap.  xli. 

mentionem,  ut  opinor,  de  Atropa  Belladonna, 
sive  Solano,  ut  appellebatur  tunc  temporis.  Cele- 
berimus  Raius  est  inter  primos  qui  profert  ex¬ 
emplum  dilatationis  pupillae  foliis  hujus  herbae 
juxta  oculos  positis  ;  sequentibus  verbis  utitur  : 
“  Nobilis  Domina  mihi  nota  ulcusculo  cuidam 
paulo  infra  oculum,  dextrumne  an  sinistrum  obli¬ 
tus  sum,  nec  multum  refert,  quod  cancrosum  esse 
suspicabatur.  Folii  recentis  particulam  impo¬ 
suit,  quae  noctis  unius  spatio  uveam  oculi  tuni¬ 
cam  relaxavit,  ut  omnem  explicandi  sese,  et 
pupillam  contrahendi  facultatem  ei  adimeret :  si 
quidem  pupilla  clarissimo  lumini  obversa  vehe¬ 
menter  dilatata  perstitit,  socio  et  pari  suo  plus 
quadruplo  amplior  ;  donec  amoto  folio  uvea  mus¬ 
culosam  vim  suam  paulatim  recuperaret.  At¬ 
que  hoc  ne  quis  casui  imputet,  tribus  distinctis 
vicibus  in  seipsa  experta  est  eadem  Nobilis  Do¬ 
mina  ;  me  quoque  tunc  temporis  forte  fortuna 
praesente  et  spectante 

Quamquam  hujus  Belladonnae  natura  usque 
ad  tempus  Raii  vix  latere  potuit,  et  post  eum 


*  Raii  Hist.  Piant,  lib.  xiii.  cap.  xxiii. 

multis  esset  nota,  tamen  non  praescripta  est  in 
usu  medicinae,  donec  Professor  Reimarus  in 
Cataracta  eam  commendavit,  ut  facilius  lens 
opaca  extraheretur.  Ex  hoc  tempore,  varii  chi¬ 
rurgi,  eo  consilio  hac  herba  subinde  usi  sunt. 
Autem  Gulielmus  C.  Saunders  facile  prae¬ 
ripuit  palmam,  qui  non  solum  in  operationibus 
pro  cataracta,  Belladonnam  in  usum  generalem 
redegit ;  sed  etiam  in  detegendis  et  curandis  qui¬ 
busdam  aliis  oculi  affectibus,  adhibuit  illam  mul¬ 
to  cum  fructu.  Hujus  herbae  cognitionem  ha¬ 
buerunt  multi  medici,  sed  ab  his  non  satis  aesti¬ 
matur.  Quam  saepe  medici  varios  morbos  oculi 
dijudicare  oportet  ?  Quoties  cataractam  ab  am¬ 
aurose  discernere?  Quam  saepe  sequitur  iridis 
inflammationem,  pupilla  contracta  vel  obliterata  ? 
Hi  affectus  medici  curae  haud  raro  committuntur ; 
et  errores  et  causae  quae  saepius  occurrunt,  vel 
praecaveri  vel  mitigari  possunt,  Belladonnae  usu 
idoneo. 

Priusquam  autem  de  his  rebus  disserere  inci¬ 
piam,  iridis  ipsius  naturam  et  functiones  breviter 
perstringere,  fas  sit.  Iris  est  quasi  velum,  in 
parte  oculi  anteriore  praetensum,  pone  corneam 

lucidam,  habens  foramen  in  centro,  quod  Pupilla 
vocatur ;  cujus  contractione  et  dilatatione  rega¬ 
tur  luminis  quantitas  quae  retinae  admittitur. 
Iris  est  admodum  vasculosa,  utpote  sanguine  af¬ 
fatim  suppliata  arteriorum  nervorum,  et  fuse  sup¬ 
petitur  nervis  ex  ramis  ciliis. 

Multum  disceptatum  est  inter  physiologos, 
utrum  iris  muscularis  sic,  necne.  Alii  putant 
se  demonstrasse  fibras  musculares,  radiorum  in¬ 
star  ab  iridis  circumferentiam  ad  pupillae  margi¬ 
nem  progredientes ;  quarum  contractione  haec 
augetur ;  et  fibras  circulares  circum  pupillam, 
actione  quarum  diameter  ejus  contrahitur.  Huic 
opinioni  favent  Ruysch,  Maitre  Jean,  Win- 
slow,  et  Monro;  contra  autem  Haller,  Zinn, 
Morgagni,  Wrisburg  et  alii,  qui  dicunt  se 
nunquam  detegere  potuisse  tales  fibras. 

Validissimum  argumentum  pro  iridis  muscu- 
laritate  fortasse  praebetur,  causam  ab  effectu  in¬ 
ferendo.  Iris  se  contrahit  vel  expandit  prout 
luminis  quantitas  ad  retinam  admissa,  sit  major 
aut  minor  ;  hinc  motus  ejus  viderent  esse  sympa¬ 
thetici  et  secundarii  retinae  impressionibus :  in 
amaurose  utriusque  oculi,  ubi  nervi  sensibilitas 

aboletur,  iris  manet  immota.  Quando  unus  o- 
culus  solummodo  hoc  morbo  laborat,  hujus  iri¬ 
dis  motus  sani  oculi  motibus  consentiunt.  Haec 
re  non  bene  perspecta,  unius  oculi  amaurosis  per¬ 
peram  saepe  habita  est  pro  cataracta,  medico  de¬ 
cepto  iridis  mobilitate. 

Dominus  Saunders,  reddens  rationem  de  po¬ 
testate  Belladonnae,  putat  hoc  effectum  produci, 
viz.  tollens  actiones  sympatheticas  et  associa¬ 
tas  musculi  orbiculati,  et  fibras  radiatas  ad  diuti¬ 
nam  contractionem  stimulans.  Veritati  fortasse 
magis  consentaneum  supponere  ejus  effectum  esse 
sedativum  tantummodo,  quo  motus  sympathetici 
et  associati  iridis  suspenduntur,  quoniam  fibra¬ 
rum  radiatarum  contractio,  sive  pupilla  dilatata, 
in  Syncope,  Hydrocephalo,  in  Amaurose  inveni¬ 
tur,  ubi  nullus  stimulus  adest.  Utut  sit  haec  res, 
nostro  proposito  sufficiat  factum  scire ;  ideoque 
ad  usum  ejus  medicum  progrediemur. 

DE  IRIDIS  INFLAMMATIONE,  ET  DE  BELLA- 
DONN.E  USU  IN  PUPILLAE  CONTRACTIONE 
AB  HOC  MORBO  PROVENIENTE. 

Nullus  morbus  cui  oculus  obnoxius  est,  qui 
visum  saepius  laedit  vel  omnino  perimit,  quam  iri¬ 
dis  inflammatio.  Quando  haec  pars  tenera  et 
vasculosa  inflammatione  afficitur,  lumine  admisso 
aeger  plurimum  vexatur,  et  pressura  etiam  levissi¬ 
ma  in  oculi  globum  dolorem  exquisitum  infert, 
qui  motibus  ipsius  oculi  augetur.  Supercilia  et 
tempora  dolent,  et  dolores  pungentes  introrsum 
per  oculum  cerebrum  versus  tendentes  sentiuntur. 
Jris  splendorem  amittit,  et  quasi  evadit ;  et  vasa 
sanguinea  undique  vergentia  in  ejus  superficiem 
conspiciuntur.  Pupilla  multum  contrahitur,  et 
margo  ejus  lentem  chrystallinam  versus  flectitur. 

Tunica  sclerotica  sub  conjunctiva  vasis  saru 
guine  turgidis  scatet.  Apud  juncturam  sclero- 
ticae  et  corneae  lucidae  haec  vasa  potissimum  abun¬ 
dant  ;  hic  subito  evanescere  videntur,  scleroti- 
cam  penetrant,  et  ad  iridem  inflammatam  tran- 

seunt,  et  non  supra  corneam  lucidam  cursum 
tenent,  ut  in  Ophthalmia  membranarum  plerum¬ 
que  accidit.  Si  inflammatio  non  satis  valde  op¬ 
pugnatur,  ad  alii  oculi  partes  internas  tendit,  sup¬ 
puratio  succedit,  et  hoc  organon  in  toto  perit. 
Sed  raro  evenit ;  inflammatio  saepius  terminat 
lympham  deponendo  in  superficie  iridis  anteriore, 
et  etiam  inter  iridem  et  capsulam  lentis.  Si  hic 
progressus  non  interpellatur  iris  et  lentis  capsula 
sibi  pertinaciter  adhaerent.  Pupilla  fere  claudi¬ 
tur,  membrana  clausa  est,  foramine  minimo  re¬ 
licto  ;  luminis  radii  intercipiuntur,  et  visus  pror¬ 
sus  aboletur.  Hae  terminatio  hujus  morbi  est 
nequaquam  insolita ;  etiam  quando  a  medico  in¬ 
flammatio  solerte  debellatur.  Oculum  sic  affec¬ 
tum  medicus  opitulari  potest,  operatione  tantum. 
Hac,  pupilla  augetur,  et  lens  opaca  et  ejus  cap¬ 
sula  ab  axe  visus  amoventur. 

Nostro  proposito  alienum  esset  hic  de  opera¬ 
tione  tractare ;  sed  de  remediis  qua?  ad  inflam¬ 
mationem  tollendam  valent,  et  de  pupillae  obli- 
teratione  ex  hac  inflammatione  proveniente,  pau¬ 
cis  disserere  pergam. 


ATROPE  BELLADONNiE. 


13 


In  primis,  scopum  attingendum,  remedia  vali¬ 
dissima  quamprimum  sunt  adhibenda  ;  viz.  phle¬ 
botomia,  scilicet  generalis,  quantum  aegroti vires  fere 
possint ;  cathartica  ;  a  diaeta  animali  abstinentia  ; 
et  demum  regimen  antiphlogisticum.  Luminis 
aditus,  et  alii  stimuli,  caute  vitandi  sunt.  Hiru¬ 
dines  temporibus,  aut  genis  admoveri  debent,  et 
fotus,  et  nonnunquam  emetica,  multum  auxiliare 
possunt.  Sanguinis  etiam  ex  arteriis  temporibus 
detractio,  inter  optima  remedia  censenda.  Hisce 
remediis  probe  adhibitis,  inflammatio  adeo  levari 
possit,  ut  nullus  infaustus  effectus  ex  hoc  pro¬ 
veniat.  Saepe  autem  morbus  ultra  procedit,  et 
etiam  ad  lymphae  coagulabilis  effusionem  ut  supra 
memoratur  ;  in  hoc  stadio  morbi  Belladonnae  ap¬ 
plicatio  est  apprime  utilis. 

In  omni  oculi  inflammatione,  retinae  sensibili- 
tas  multum  augetur.  Hinc  lucis  intolerantia,  et 
pupillae  contractio,  sunt  Ophthalmiae  omnigenae 
symptomata.  Sed  in  specie  de  qua  nunc  agitur, 
haec  contractio  non  est  sympatheticum  tantum  ; 
nam  luminis  stimulatio  ablato,  contractio  pupillae 


remanet. 

Iridis  inflammatae  proclivitatem  ad  lympham 
deponendam,  supra  demonstravimus.  Haec  iridis 
superficiem  posteriorem,  et  lentis  capsulam  ag¬ 
glutinat,  postea  lympha  vasculosa  facta  consoli¬ 
datur  ;  iris  immobilis  fit  et  irregularis  ;  foramine 
exiguo ;  pupilla  loco  relicto ;  et  visus  propemo- 
dum.  destruitur.  Medicum  hic  oportet  pupillam 
quantum  fiere  potest  dilatare,  ut  luminis  aditus 
ad  imum  oculi  satis  ample  servetur.  Hoc  adeo 
optandum  propositum,  Belladonnae  usu  feliciter 
attingetur.  Partes  circum  oculos,  palpebrae  scili¬ 
cet,  et  supercilia.  Extracto  hujus  herbee  illiniri 
debent.  Hoc  mane  nocteque  fiat ;  et  extractum 
per  horam  vel  amplius  maneret  post  singulas  ap¬ 
plicationes  antequam  abluitur  ;  nec  esse  est  in 
ejus  usum  persistere,  donec  aliquod  emolumenti 
sentitur. 

Est  et  alius  modus  Belladonnam  applicandi ; 
scilicet  guttas  aliquot  ejus  tincturae  saturatae 
vino  Maderiensi  factae,  in  oculum  instillare. 
Aqua  hujus  plantae  stillata,  eodem  modo  adhi¬ 
bere  potest.  H&c  saepe  solamen  afferunt;  sed 
ubi  multum  doloris  vel  inflammationis  adest,  sa- 

i 

'ius  est  Belladonnam  extra  oculum  applicare 

Praeparata  hujus  herbae  juxta  oculum  applicata, 
saepe  vidi,  et  nihil  detrimenti  vel  aliud  infaustum 
effectum,  praeter  pupillae  dilatationem,  ex  iis  ob¬ 
servare  potui.  In  ophthalmia  syphilitica,  ubi 
lymphae  deponendae  proclivitas  maxime  eminet, 
Belladonnae  usus  externus  est  apprime  utilis ;  et 
simul  cum  Hydrargyro  non  minus  prodest,  in 
hac  quam  inflammatione  iridis  idiopathica. 

Ad  effectum  ejus  illustrandum  sequens  exem¬ 
plum,  ex  operibus  Domini  Saunders  decerpere 
fas  sit.  “  James  Bradshaw,  a  young  man,  ro- 
bust,  and  of  florid  complexion,  applied  to  the 
Dispensary,  Marcii  27.  1805,  being  afflieted 
with  a  violent  Ophthalmia,  that  made  him  blind. 
In  the  right  eye  there  were  evident  marks  of  in- 
flammation  of  the  iris ;  but  this  was  complicated 
with  superficial  ophthalmia,  and  diffusion  of 
lymph  in  the  transparent  cornea.  He  was  treat- 
ed  much  according  to  the  plan  inculcated  in 
this  essay,  for  the  space  of  a  fortnight,  but 
without  any  success.  Disappointed  in  the  eim- 
ployment  of  means  which  I  thought  must  have 
proved  effectual  in  suppressing  pure  inflamma- 
tion,  I  was  induced  to  investigate  the  case  with 

the  most  particular  attention.  I  found,  on  exa- 
mination,  a  painful  and  contracted  state  of  the 
elbow,  but  no  enlargement  of  the  bones  or  thick- 
ening  of  the  ligaments.  This  symptom,  in  con- 
junction  with  the  state  of  the  eye,  induced  me 
to  treat  the  case  as  syphilitic.  In  the  space  of  ten 
days  the  inflammation  had  decreased,  the  trans- 
parent  cornea  was  ciear,  and  the  state  of  the  iris 
perceptible  ;  the  pupil  was  very  minute,  and  evi- 
dently  opake,  and  the  patient,  notwithstanding 
the  restoration  of  the  cornea  to  its  original  trans- 
parency,  could  barely  perceive  the  largest  objects  ; 
the  mercury  was  continued,  and  the  inflamma - 
tion  had  subsided;  stili  the  sight  improved  very 
slowly,  in  consequence  of  the  contraction  of  the 
pupil.  I  now  applied  the  extract  of  Belladonna 
three  times  a  day  ;  in  the  course  of  twenty-four 
hours  the  pupil  was  drawn  into  a  most  irregular 

shape ;  two  bands  attached  to  the  inner  margin 

% 

of  the  iris,  and  joining  each  other  like  the  letter 
T,  cut  the  pupil  as  it  were  into  three;  these 
bands  were  gradually  elongated,  and  became  ex- 
tremely  minute.  The  Belladonna  was  continued 
to  the  latter  end  of  June,  when  the  pupil  had 

nearly  recovered  its  cireular  form ;  and  his  vision 
being  extremely  good,  scarcely,  if  at  ali,  inferior 
to  that  of  the  other  eye,  he  ceased  to  attend  any 
longer 

Hanc  dissertatiunculam  jam  ad  finem  perduxi, 
non  ut  vellem  sed  ut  potui : — caetera  vobis  com¬ 
mittuntur.  ......  P 

*  Saunders  on  tlie  Eye,  p.  68.  Case  1. 

